Ahooi | SARIE
Ahooi	deur Anita Rossouw and Lounette Fourie
SLIM SITPLEK (foto regs)’n Knus ingeboude sitplek onder ’n smal venster is mooi en prakties. Dit bied ekstra pak- en sitplek.
BADBEDERF Ontspan in ’n bad met badsout wat jy self gemaak het. Ook lekker as ’n natuurlike skropmiddel vir jou vel.Maak só Meng growwe sout, vars suurlemoenskil en gedroogde laventel. Gooi dit in ’n mooi skulp en skep lepelsvol in jou stomende bad.
Dek ’n tafel met oud en nuut, emalje en porselein op ’n linne-loper. Maak loper sóVir ’n interessante tafelloper of plekmatjie: stik ’n sierband om ’n stuk linne. Vou vir elke gas ’n oulike papierbootjie met sy naam op. As jy al vergeet het hoe – vra die kinders.
VADOEK-VENSTERS Kombuisgordyne moet funksioneel én mooi wees. As jou vensters groter is as ’n vadoek, stik ’n paar aan mekaar vas vir die regte grootte.Maak sóKram velcro vas aan ’n houtraam. Stik die oorblywende velcro aan die vadoek vas. Werk ’n knopie op ’n steeltjie in die hoeke van die vadoek vas. Werk smal lintlussies aan die onderpunte vas. Vou na bo, en haak lussies oor die knope as jy die gordyne wil oophê. Aanplak-velcro is ook beskikbaar.SPEEL-SPEEL Rangskik beddens in ’n L-vorm vir die maksimum vloerspasie in ’n klein kamertjie. Die doelgemaakte bed het ingeboude laaie vir ekstra bêreplek (let op die slim versteekte handvatsels). Maak vlaggies sóKnip uit oorskietlappies (of papier) ’n klomp gekleurde vlaggies, vou dit oor ’n toutjie en kram dit vas – ’n vrolike en goedkoop versiering.
Ruim maklik op. Maak (of koop) kussings en stensil jou gesinslede se name op elkeen. Bêre dit in ’n mooi mandjie.Maak sóStensils is by skryfbehoefte- en stokperdjiewinkels te koop. Gebruik opaak-materiaalverf om die name te stensil. Fikseer die verf met hitte om dit wasbaar te maak. Werk ’n lint-lussie in die nate vas om die kussing lekker te kan dra.
Hierdie manteltrui in woudgroen, een van dié kleure vir winter, is nie net in die modekol nie, maar is ook heerlik warm en gemaklik. GROOTTE Pas borsmaat 82 – 87 (92 – 97; 102 – 107) cm Rondommaat 115 (130; …